# Telenor Kulturforening - Årsberetning 2022

## Styret:

Siden årsmøtet 1 mars 2022 har styret i Telenor Kulturforening bestått av følgende personer:

**Styremedlemmer**:
Liv Hege Karlsen (valgt 2021)
Torund Hellesø-Knutsen (valgt 2021)
Aud Rokke (valgt 2022)

Sidsel Pedersen (valgt 2022)

Øyvind Hem (valgt 2022)

Ove Magnar Olsen (valgt 2021)

Bjørn Imislund (valgt 2021)
Britt Sandberg (valgt 2022)

Alle velges for to år av gangen. Alle valgene var gjenvalg. Marianne Willoch trådte ut av styret i 2022.

**Revisor**:

Bjørn Ellefsen valgt for ett år

**Valgkomiteen**:

Ikke valgt, pekes ut av styret

Styrets første møte etter årsmøtet var 31 mars, hvor styret konstituerte seg. Vervene ble fordelt slik:

Leder: Aud Rokke

Nestleder: Torund Hellesø-Knutsen
Sekretær: Liv Hege Karlsen
Kasserer: Øyvind Hem

Styremedlem: Sidsel Pedersen.

Vara med møterett: Bjørn Imislund, Ove Magnar Olsen og Britt Sandberg

Flertallet av faste styremedlemmene er ansatt i Telenor (4 av 5).

**EGNE NETTSIDER**

Foreningen benytter StyreWeb om leveranse som digital styreplattform, hjemme-sider og medlemsbehandling. Informasjon om foreningens aktiviteter legges ut på nettside på <http://www.telenorkulturforening.no/> .

Etter stenging av den gamle siden ble informasjon til medlemmene først gjennomført ved å sende mail-brev. Etter hvert som tjenesten ble operativ, ble arrangementene og annen informasjon annonsert via StyreWeb som mail til medlemmene, og man melder seg på via vedlagt link.

Foreningens historikk med referat fra alle tidligere arrangementer er ivaretatt, men foreløpig ikke lagt ut på de nye nettsidene.

### STYREMØTER

Det har vært holdt 8 styremøter i perioden, i tillegg til e-postdialoger knyttet til arrangementene.

### MEDLEMMER

### Antall betalende medlemmer per 31.12.2022 var 184 mot 188 medlemmer ved utgangen av 2021 og 195 i 2020. Medlemsmassen oppfattes som stabil. Styret har ikke nøyaktig antall medlemmer som er Telenor ansatt pr dato, men 46 oppgir telenor.no eller telenor.com mailadresse. Dette tallet ble lagt til grunn i søknad om velferdsmidler til Telenor Kulturforbund. Det har vært 13 nyinnmeldinger i 2022, og hatt 17 utmeldinger i perioden.

### Innmelding i Telenor Kulturforening skjedde tidligere via våre nettsider. Før nye nettsider kom opp i begynnelsen av 2021 har styret tatt opp medlemmer som meldte seg inn via mail. Nå melder man seg inn via link på de nye nettsidene.

### ARRANGEMENTER

Foreningen hadde 9 medlemsarrangementer i 2022 inkludert årsmøtet. Dette er en økning fra 2020 og 2021 siden aktivitetsnivået var redusert disse årene grunnet pandemien. Til sammenligning avviklet vi 10 arrangementer i 2019.

Foreningen måtte som andre frivillige organisasjoner begrense aktiviteten i januar og februar grunnet smittesituasjonen. Arrangementene hadde derfor redusert størrelse. Årsmøtet 1 mars kunne som første arrangement gjennomføres uten restriksjoner. Etter det gjennomførte vi fem vellykkede arrangementer. Planlagte arrangementer i september (Kongens gate 21) og oktober (Nasjonalmuseet) måtte utgå grunnet problemer med å få tilgang. Sistnevnte er gjennomført i 2023.

Under presenteres arrangementene.

* Onsdag 16 februar Munchmuseet, 20 deltakere
* Onsdag 23 mars Munchmuseet, 20 deltakere
* Onsdag 27 april Munchmuseet, 20 deltakere
* Tirsdag 1 mars Årsmøte, møterom Hub Fornebu, 40 deltakere
* Torsdag 28 april Nasjonalmuseet, 34 deltakere
* Onsdag 11 mai Anne Brannfjell, Ekeberg, rundt 40 deltakere
* Tirsdag 21 juni Bjørvika vandring, 35 deltakere
* Tirsdag 30 august Tronstad gård, Hurum, 38 deltakere
* Torsdag 24 november Annerledes julemarkering, Winther, Aker Brygge, 54 deltakere

**ØKONOMI**

Medlemmene får etter årsmøtet beskjed per e-post om kontingentinnbetaling med beløp, kontonummer og frist. Fra 2022 vil betaling til et arrangement bli krevet når billett bestilles. Dette går via TK sin nettside-leverandør StyreWeb.

Kontingenten for 2022 og 2023 er kr 250. Styret foreslår ikke denne endret i 2024. Foreningen er pålagt å ha medlemskontingent for å få støtte gjennom velferdsmidlene fra Telenor Kulturforbund.

Kostnader til det enkelte arrangement dekkes av en egenandel, samt kontingentpenger og velferdsmidler.
Kulturforeningen sponset ca. 70 % av arrangementskostnadene.

Støtten fra Telenor Kulturforbund var på kr 46436,- i 2022, ned fra kr 65.000,- i 2021, 89.000,- i 2020, 144.000,- i 2019, 150.000,- i 2018, og 160.000,- i 2017. Nedgangen skyldes at støtten dimensjoneres ut fra Telenor-ansatte medlemmer, og færre av foreningens medlemmer er yrkesaktive.

Telenor kulturforening mottok 17.700,- kroner fra Norsk tipping sin grasrotandel i 2022. Denne inntekten var kr 19.362,- i 2021. Styret oppfordrer tippende medlemmer å benytte TKF ved grasrotandel. Man melder seg på ved å sende SMS «Grasrotandelen 993185264» til 60000

I 2022 var inntektene kr 86.649,- mindre enn kostnadene. Det var budsjettert med et underskudd på 159.500,-. Underskuddet er ikke dramatisk da foreningen i 2021 hadde overskudd på kr 59.124,- grunnet få arrangementer i pandemi-perioden. Deltakelse på årsmøtet er gratis for medlemmene og dekkes av kulturforeningen.

**REPRESENTASJON**

Liv Hege Karlsen ble valgt til nestleder i Telenor Kulturforbund styre ved forbundets årsmøte 2020. Torunn Hellesø-Knudsen er gjenvalgt som styremedlem i forbundet.

**INNKOMNE FORSLAG til ARRANGEMENTER**

Foreningen ønsker å komme tilbake til aktivitetsnivået fra før pandemien. Det har kommet noen henvendelser og forslag fra medlemmene. Alle forslag føyes til rekken av mulige arrangementer som styret vurderer fortløpende. Styret planlegger arrangementer et halvår frem i tid. Vi oppfordrer alle til å komme med forslag til fremtidige arrangementer. Samtidig erkjenner vi lav oppslutningen fra yrkesaktive Telenor-ansatte. Styret evaluerer hvorfor våre arrangementer ikke fenger blant yrkesaktive, og vil prøve å rekruttere flere her. Grunnet færre yrkesaktive medlemmer er den økonomiske støtten fra Telenor redusert. Dette medfører at deltakerne som ikke lenger dekkes opp av støtte fra Telenor, i fremtiden vil måtte betale en høyere egenandel for deltakelse på arrangementene enn tidligere.

Styret vil takke for oppslutningen om arrangementene og for den tillitt som er vist.

Øyvind Hem Britt Sandberg Sidsel Pedersen Ove Olsen

Bjørn Imislund Liv Hege Karlsen Aud Rokke Torund Hellesø-Knutsen